༄༅། །བྱང་ཆུབ་ལམ་གྱི་སྒྲོན་མེ་བཞུགས་སོ། །
ཕྱོགས་བཅུའི་རྒྱལ་བ་སྲས་དང་བཅས་པ་ལ་ཕྱག་འཚལ་ལོ། །གང་གིས་
དལ་དང་འབྱོར་པའི་ལུས་ཐོབ་སྟེ། །མོས་དགེ་ཕུན་ཚོགས་འཁོར་ལོ་བཞི་ལྡན་
པས། །གཅིག་ཏུ་དགེ་བའི་ལམ་ལ་སློབ་འདོད་རྣམས། །བྱང་ཆུབ་སྒྲུབ་པའི་ཚུལ་
འདི་ཉན་པར་གྱིས། །རྒྱ་མཚོ་ཆེར་གཡེང་མཉའ་ཤིང་བུ་ག་རུ། །བརྒྱ་ལམ་འབྱུང་
བའི་རུས་སྦལ་མགྲིན་ཆུད་ལྟར། །དལ་དང་འབྱོར་པའི་ལུས་འདི་རྙེད་དཀའ་ན། །
སེམས་ཡོད་སུ་ཞིག་འདི་འབྲས་མེད་པར་བྱེད། །མང་དུ་ཐོས་བྱ་ཚུལ་བཞིན་བསམ་
པར་བྱ། །དབེན་པའི་གནས་སུ་ཚུལ་བཞིན་བསྒོམ་པར་བྱ། །ཐོས་པའི་རྗེས་འཇུག་
སྒྲུབ་པ་སྙིང་པོར་བྱེད། །སྐྱེ་བའི་རྫོང་ནས་ཚེགས་ཆུང་ཐར་བར་འགྱུར། །སྲིད་གསུམ་
མི་རྟག་སྟོན་ཀའི་སྤྲིན་དང་འདྲ། །འགྲོ་བའི་སྐྱེ་འཆི་གར་ལ་ལྟ་དང་མཚུངས། །
སྐྱེས་བུའི་ཚེ་འགྲོ་ནམ་མཁའི་གློག་དང་འདྲ། །རི་གཟར་འབབ་ཆུ་བཞིན་དུ་མྱུར་
མགྱོགས་འགྲོ། །ཇི་ལྟར་སྐྱེས་བུ་ལག་ན་དབྱུག་ཐོགས་ཀྱིས། །ཕྱུགས་རྣམས་
40

བསྟོད་ཚོགས་དང་ཞལ་འདམས་འཕྲིན་ཡིག་བཅས་གསུང་ཐོར་བུའི་སྐོར།
བསོད་པའི་གནས་སུ་ཕྱིན་བྱེད་ལྟར། །དེ་བཞིན་སྐྱེ་རྒ་ན་དང་འཆི་བ་ཡིས། །སྐྱེ་བོ་
འདི་ཀུན་འཆི་བདག་དྲུང་དུ་བསྐྱེལ། །ཇི་ལྟར་ཆུ་བྲན་སོ་སོར་གྱེས་པ་ཡི། །ཆུ་ཀླུང་
ཆེ་རྣམས་ཟད་པར་བྱེད་པ་ལྟར། །དེ་བཞིན་ཉིན་མཚན་སོ་སོར་འདས་པ་ཡི། །མི་
རྣམས་ཚེ་ཡང་མྱུར་དུ་གླག་པར་བྱེད། །གང་དུ་གནས་ན་འཆི་བདག་མི་འབྱུང་བའི།
ས་ཕྱོགས་དེ་ནི་ཡོད་པ་མ་ཡིན་ཏེ། །རྒྱ་མཚོ་ལ་མེད་བར་སྣང་དག་ནའང་མེད།
རི་བོ་རྣམས་ཀྱི་བསེབ་དུ་ཞུགས་ནའང་མིན། །བྱུང་དང་འབྱུང་བར་འགྱུར་བ་ཇི་
སྙེད་པ། །ཀུན་གྱི་ལུས་འདི་བླངས་ནས་འདས་གྱུར་ཅིང་། །གདོན་མི་ཟ་བར་འཇིག་
འགྱུར་ཤེས་བྱ་སྟེ། །མགོ་ལ་མེ་ཤོར་ཟློག་གཞིན་བརྩོན་པར་བྱ། །རྒྱལ་དང་དེ་
སྲས་རྣམས་ཀྱི་བགྲོས་གཅིག་ལམ། །སྙིང་རྗེའི་སེམས་དང་གཉིས་སུ་མེད་བློ་དང་། །
ཐ་དག་སྒྲོལ་འདོད་བྱང་ཆུབ་རབ་མཆོག་སྟེ། །ཆོས་གསུམ་འདི་དག་འབད་དེ་རྒྱུན་
དུ་སྦྱངས། །དང་པོ་ང་ཞེས་བདག་ལ་མངོན་ཞེན་ཅིང༌། །བདག་གི་འདི་ཞེས་དངོས་
ལ་ཆགས་སྐྱེད་ནས། །ཟོ་ཆུན་འཕྱན་ལྟར་རང་དབང་མེད་པ་ཡི། །འགྲོ་བ་འདི་ལ་
སྙིང་རྗེའི་སེམས་ཀྱིས་ལྟ། །འགྲོ་བ་སྒྲོལ་ཕྱིར་རྫོགས་པའི་བྱང་ཆུབ་ལ། །སྨོན་པའི་
སེམས་ནི་ཡང་དག་སྐྱེད་བྱ་སྟེ། །དེ་དང་རྗེས་མཐུན་རྒྱལ་སྲས་སྤྱོད་པ་ལའང༌།
ལྟར་ནུས་པ་བཞིན་དུ་བློ་སྦྱང་བྱ། །ཉོན་མོངས་ལས་དང་སྐྱེ་བ་མ་ལུས་པ། །འཇིག་
ཚོགས་ལྟ་ལས་བྱུང་བར་ཤེས་བྱས་ནས། །ཕུང་གྲོལ་རྩ་བ་བདག་དང་བདག་གི་བ། །
འཛིན་པའི་ཚུལ་འདི་འབད་པས་གཞོམ་པར་བྱ། །ཇི་སྲིད་ཕུང་པོར་འཛིན་ཡོད་དེ་
སྲིད་དུ། །ང་དང་ང་ཡིར་འཛིན་པ་ཟློག་མི་ནུས། །དེ་ཕྱིར་ལུང་དང་རིགས་པའི་
།
།
41

གངས་ཅན་རིག་བཅུད་ལས།
རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་གསུམ་པ།
རྗེས་འབྲངས་ནས། །རྣམ་དཔྱོད་མེ་ཡིས་ཕུང་པོ་བུད་ཤིང་བསྲེག །བདག་དང་གཞན་
དང་གཉིས་དང་རྒྱུ་མེད་ལས། །སྐྱེ་བ་མེད་ཕྱིར་དངོས་རྣམས་རང་བཞིན་སྟོང༌། །
ཡང་ན་གཅིག་དང་དུ་མའི་ངོ་བོ་ཉིད། །མེད་པའི་ཕྱིར་ན་གཟུགས་བརྙན་བཞིན་དུ་
སྟོང༌། །སྐྱུ་མ་མིག་རྒྱུ་དྲི་ཟའི་གྲོང་ཁྱེར་དང༌། །ཆུའི་ཟླ་བ་བྲག་ཆའི་སྒྲ་བཞིན་དུ། །
རབ་ཏུ་གྲགས་པའི་རྒྱུ་དང་རྐྱེན་དག་ལ། །བརྟེན་ནས་འབྱུང་ཕྱིར་ཤིན་ཏུ་མེད་པའང་
མིན། །བརྗོད་མེད་ཕྱོགས་བྲལ་འཛིན་པ་ཀུན་སྤངས་པའི། །དོན་དེ་དབུ་མའི་
ལམ་དུ་མཁས་རྣམས་བཞེད། །གང་ཞིག་དབུ་མའི་ལམ་ལ་རབ་ཞུགས་པ། །དེ་ནི་
སངས་རྒྱས་དགོངས་པའི་ལམ་ལ་ཞུགས། །ཇི་སྲིད་ཚིག་གི་བརྗོད་ནུས་དེ་སྲིད་དུ། །
རྣམ་རྟོག་དྲ་བ་སྤེལ་བྱེད་སྤྲོས་པ་ཡིན། །གནས་ལུགས་ཚིག་གིས་བརྗོད་མེད་ངག་
ཡུལ་མིན། །རྟོག་པས་བཏགས་བྱ་མ་ཡིན་སྤྲོས་དང་བྲལ། །ཚིག་གི་ལམ་ནས་དེ་
ཉིད་གང་སྟོན་པ། །དེ་དག་མཁའ་ལ་ཚོན་གྱིས་རི་མོ་འབྲི། །དེ་ཕྱིར་བརྗོད་བྲལ་
ནམ་མཁའི་མཚན་ཉིད་དེ། །རྒྱལ་བ་རྣམས་ཀྱིས་དེ་ཉིད་ཡིན་པར་གསུངས། ཁོ་བོ་
དེ་ལྟའི་དོན་ལ་སེམས་འཇོག་པ། །དེ་ནི་ཡང་དག་དོན་ལ་མཉམ་འཇོག་ཅིང༌།
ཤེས་རབ་ཕ་རོལ་ཕྱིན་པའི་དོན་བསྒོམས་ཏེ། །མཐོང་བའི་ཆོས་ལ་མྱ་ངན་འདས་
པའང་ཡིན། །ཡོད་དང་མེད་དང་གཉིས་དང་གཉིས་མིན་སོགས། །གང་ཡང་རུང་
བའི་མཐའ་ལ་སེམས་གནས་པ། །དེ་ནི་ཚུལ་བཞིན་མ་ཡིན་ཞུགས་པ་ཡིན། །ཉོན་
མོངས་སྦྲུལ་གྱིས་ཟིན་འགྱུར་ཐེ་ཚོམ་མེད། །བློ་གྲོས་གང་ལའང་མི་གནས་གནས་
པའི་མཆོག །མཚན་མ་ཅི་ཡང་མ་རྟོགས་རྟོགས་པའི་རབ། །ཀུན་རྟོག་ཉེ་བར་ཞི་
42

བསྟོད་ཚོགས་དང་ཞལ་འདམས་འཕྲིན་ཡིག་བཅས་གསུང་ཐོར་བུའི་སྐོར།
བ་བདེ་བའི་རབ། །བརྗོད་བྲལ་དོན་འདི་མཉམ་གཞག་རྣལ་འབྱོར་ཡིན། །རྟག་ཏུ་
སྒྱུ་མ་ལྟ་བུའི་ཏིང་འཛིན་གྱིས། །རྗེས་ཐོབ་རྟེན་འབྲེལ་ལམ་གྱི་ཁྱེར་སོ་ཞེས། །རྟེན་
ཅིང་འབྲེལ་བར་འབྱུང་འདི་རྒྱལ་བ་ཡི། །གསུང་གི་མཛོད་ཀྱི་གཅེས་པ་ཟབ་མོར་
བསྔགས། །ཇི་ལྟར་ཤིང་དང་རྒྱུད་ལ་བརྟེན་བྱས་ཤིང༌། །ལག་པའི་རྩོལ་བ་བྱས་
པ་གསུམ་འཚོགས་ན། །སྒྲོག་བྱེད་པི་ཝང་གླིང་བུ་ལ་སོགས་ལ། །དེ་དག་ལ་
བརྟེན་སྒྲ་ཡང་འབྱུང་བར་འགྱུར། །དེ་ནི་གང་ནས་འོངས་ཞིང་གར་སོང་ཞེས། །དེ་
ལ་མཁས་པ་ལ་ལས་བརྟག་བྱས་ན། །སྒྲའི་འོང་བའམ་འགྲོ་བ་རྙེད་མི་འགྱུར། །
དེ་ལྟར་རྒྱུ་རྣམས་དང་ནི་རྐྱེན་དག་ལས། །འདུ་བྱེད་འགྱུར་བ་ཐམས་ཅད་འབྱུང་བ་
སྟེ༑ ༑འདུ་བྱེད་སྟོང་པ་གཡོ་བ་མེད་པར་ནི། །དེ་ཉིད་མཐོང་བའི་རྣལ་འབྱོར་པ་
ཡིས་ཤེས། །ནང་ཡང་སྟོང་ལ་ཕྱི་རོལ་རྣམས་ཀྱང་སྟོང༌། །སེམས་ཅན་བདག་གིས་
སྟོང་ཞིང་བཤེས་མེད་དེ། །ཆོས་ཀྱི་མཚན་ཉིད་ནམ་མཁའི་ངོ་བོ་ཉིད། །ཇི་ལྟར་བུ་
མོ་གཞོན་ནུའི་རྨི་ལམ་དུ། །བུ་ཕོ་བྱུང་ཞིང་ཤི་བ་དེ་མཐོང་ནས། །བྱུང་ན་དགའ་ཞིང་
ཤི་ན་མི་དགའ་ལྟར། །ཆོས་རྣམས་ཐམས་ཅད་དེ་བཞིན་ཤེས་པར་གྱིས། །སྒྱུ་མ་
བྱེད་པ་དག་གིས་གཟུགས་སྤྲུལ་ཏེ། །རྟ་དང་གླང་པོ་ཤིང་རྟ་སྣ་ཚོགས་བྱས། །དེ་
ལ་འཇིག་རྟེན་སྣང་བ་གང་ཡང་མེད། །ཆོས་རྣམས་ཐམས་ཅད་དེ་བཞིན་ཤེས་པར་
གྱིས། །ཇི་ལྟར་ནམ་མཁའ་དྭངས་པར་ཟླ་ཤར་བ། །དེའི་གཟུགས་བརྙན་དྭངས་
པའི་མཚོར་སྣང་སྟེ། །ཟླ་བ་ཆུའི་ནང་དུ་འཕོས་པ་མེད། །ཆོས་ཀུན་མཚན་ཉིད་དེ་
འདྲར་ཤེས་པར་གྱིས། །ཇི་ལྟ་མཁའ་ལ་དྲི་ཟའི་གྲོང་ཁྱེར་སྣང༌། །གྲོང་ཁྱེར་ཕྱོགས་
43
༢

གངས་ཅན་རི
རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་གསུམ་པ།
བཅུ་ཡོད་མིན་གང་ནའང་མེད། །གྲོང་ཁྱེར་མིང་ཙམ་ཞིག་གིས་བསྟན་པར་ཟད། །
ཡུལ་འཁོར་སྡེ་སྲིད་དག་ཀྱང་དེ་བཞིན་ནོ། །
ཇི་ལྟར་སོས་ཁའི་ཉི་མ་ཕྱེད་དུས་སུ། །སྐྱེས་བུ་སྐོམ་པས་གདུངས་ཤིང་
འགྲོ་བ་ཡི། །མིག་སྒྱུ་དག་ལ་ཆུའི་ཕུང་པོར་མཐོང༌། །འདོད་ཡོན་བདེ་ལ་ཆགས་
པའང་དེ་བཞིན་ནོ། །སྲང་ཕུག་རི་རྫོང་ཅོང་རོང་གནས་རྣམས་སུ། །སྐྱེས་བུ་གླུ་ལེན་
ངུ་དང་རྒོད་པ་དང༌། །བྲག་ཆ་སྣང་ཡང་དེ་ན་ཡོད་པ་མིན། །བསྟོད་སྨད་སྙན་
གྲགས་དག་ཀྱང་དེ་བཞིན་ནོ། །བྲག་ཕུག་རི་རྫོང་ཆུ་ཀླུང་ངོགས་དག་དུ། །དེ་དག་
ལ་བརྟེན་བྲག་ཆ་བྱུང་ཇི་ལྟར། །དེ་བཞིན་འདུས་བྱས་འདི་ཀུན་ཤེས་པར་གྱིས། །
འགྲོ་བ་ཐམས་ཅད་སྒྱུ་མ་མིག་རྒྱུར་མཚུངས། །ཇི་ལྟར་སོས་ཀའི་ཉི་མ་ཕྱེད་དུས་
སུ༑ ༑སྐྱེས་བུ་སྐོམ་པས་གདུངས་ཤིང་འགྲོ་བ་ཡི། །མིག་རྒྱུ་དག་ལ་ཆུའི་ཕུང་པོར་
མཐོང༌། །ཆོས་རྣམས་ཐམས་ཅད་དེ་བཞིན་ཤེས་པར་གྱིས། །མིག་རྒྱུ་ལ་ནི་ཆུ་ནི་
ཡོང་མེད་ན། །སེམས་ཅན་རྨོངས་པས་དེ་ལ་འཐུང་འདོད་ཟེར། །མི་བདེན་ཆུ་ནི་
བཏུང་བར་ཡོང་མི་ནུས། །ཆོས་རྣམས་ཐམས་ཅད་དེ་བཞིན་ཤེས་པར་གྱིས།
ལྟར་བར་སྣང་ལ་ནི་སྤྲིན་མེད་པར། །སྐད་ཅིག་ལ་ནི་སྤྲིན་གྱི་དཀྱིལ་འཁོར་སྣང༌།
ཐོག་མ་གང་ནས་བྱུང་བ་ཤེས་པར་བྱ། །ཆོས་རྣམས་ཐམས་ཅད་དེ་བཞིན་ཤེས་པར་
གྱིས། །ཇི་ལྟར་མིག་རྒྱུ་དྲི་ཟའི་གྲོང་ཁྱེར་དང༌། །སྒྱུ་མ་ཇི་བཞིན་རྨི་ལམ་ཇི་ལྟ་བུ། །
མཚན་མ་སྒོམ་པ་ངོ་བོ་ཉིད་ཀྱིས་སྟོང་། །ཆོས་རྣམས་ཐམས་ཅད་དེ་བཞིན་ཤེས་པར་
གྱིས། །སྲིད་པའི་འགྲོ་བ་རྨི་ལམ་ལྟ་བུ་སྟེ། །འདི་ན་སུ་ཡང་མི་འཆི་སྐྱེ་བ་མེད། །
44

བསྟོད་ཚོགས་དང་ཞལ་འདམས་འཕྲིན་ཡིག་བཅས་གསུང་ཐོར་བུའི་སྐོར།
སེམས་ཅན་མིང་དང་སྲོག་ཀྱང་མི་རྙེད་དེ། །ཆོས་འདི་ཐམས་ཅད་དབུ་བ་ཆུ་ཤིང་
འདྲ། །སྒྱུ་མ་ལྟ་བུ་ནམ་མཁའི་གློག་འདྲ་སྟེ། །ཆུའི་ཟླ་བ་འདྲ་ཞིང་མིག་རྒྱུ་བཞིན། །
མི་འགའ་འཇིག་རྟེན་འདི་ནས་ཤི་ནས་ནི། །འཇིག་རྟེན་ཕ་རོལ་དག་ཏུ་འཕོ་མེད་
ཀྱང༌། །ལས་བྱས་རྣམས་ནི་ནམ་ཡང་ཆུད་མི་ཟ། །འཁོར་བ་ན་ཡང་དཀར་ནག་
ལས་འབྲས་སྨིན། །དེ་ལྟར་རྟེན་འབྱུང་ཟབ་མོའི་ལམ་འདི་ནི། །རྣལ་འབྱོར་རྗེས་
ཐོབ་ལམ་གྱི་ཁྱེར་སོ་ཡིན། །རྟག་ཏུ་སངས་རྒྱས་འབྱུང་བ་མཉེས་བྱེད་སོགས། །
བྱང་ཆུབ་སྤྱོད་པ་ཡོངས་སུ་རྫོགས་བྱེད་ཐབས། །རྒྱལ་དང་དེ་སྲས་རྣམས་ཀྱིས་
སྨོན་པ་ཡི། །སྨོན་ལམ་ཆེ་རྣམས་མདུན་པའི་སེམས་ཀྱིས་བཏབ། །དེ་ལྟར་བསྒྲུབས་
པའི་དགེ་བ་ཇི་སྙེད་པ། །སྣང་སྟོང་སྒྱུ་མ་ལྟ་བུའི་བློ་གྲོས་ཀྱིས། །སྲིད་དང་ཞི་བའི་
མཐའ་ལ་མི་གནས་པ། །གཞན་ཕན་བློ་ཡིས་བྱང་ཆུབ་ཆེན་པོར་བསྔོ། །ཅེས་པ་
སྒྲུབ་པ་ནན་ཏན་སྙིང་པོར་བྱེད་པ་སྒྲུབ་པ་པོ་བརྩོན་འགྲུས་སེང་གེ་ལ་གདམས་
པའོ། །བྱང་ཆུབ་ལམ་གྱི་སྒྲོན་མེ་ཞེས་བྱ་བ། ཤཱཀྱའི་དགེ་སློང་གཞོན་ནུ་བློ་གྲོས་
ཀྱིས་སྦྱར་བ་རྫོགས་སོ། །
45

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་གསུམ་པ།